《策杖寻隐士》
唐代·王绩

策杖寻隐士，行行路渐赊。石梁横涧断，土室映山斜。

孝然纵有舍，威辇遂无家。置酒烧枯叶，披书坐落花。

新垂滋水钓，旧结茂陵罝.岁岁长如此，方知轻世华。

作者简介：王绩(约590～644)，字无功，号东皋子，绛州龙门(今山西河津)人。隋末举孝廉，除秘书正字。不乐在朝，辞疾，复授扬州六合丞。时天下大乱，弃官还故乡。唐武德中，诏以前朝官待诏门下省。贞观初，以疾罢归河渚间，躬耕东皋，自号“东皋子”。性简傲，嗜酒，能饮五斗，自作《五斗先生传》 ，撰 《酒经》 、《酒谱》 。其诗近而不浅，质而不俗，真率疏放，有旷怀高致，直追魏晋高风。律体滥觞于六朝，而成型于隋唐之际，无功实为先声。